Matematikkrav til lærere

Det er kjent at man har vansker med å rekruttere og utdanne nok samiskspråklige lærere.

Dette kom også frem I forbindelse med Stortingets behandling av Riksrevisjonens rapport om elevers rett til opplæring i og på samisk. Der ble det påpekt at rekruttering av lærere med samisk språk er en kritisk faktor i opplæringen. Fagmiljøene selv påpeker at de har vanskeligheter med å finne nok lærerkandidater som har samisk som morsmål.

12. Mai 2021 stilte Dag Terje Andersen (Ap) spørsmål til forsknings- og høyere utdanningsministeren fra Stortingets talerstol om hvorvidt regjeringen var villig til å se bort fra karakterkravet i matematikk for å kunne utdanne flere samiskspråklige lærere.

Statsråd Henrik Åsheim svarte blant annet følgende til spørsmålene:
«Vi har også hatt kontakt med Sametinget om dette, som er tydelige på at de ikke ønsker andre opptakskrav eller lavere forventninger til lærere som skal undervise i samisk, enn til lærere som skal undervise elever i andre fag.».

Sametinget mener altså at oppfyllelse av karakterkravet om firer i matematikk er viktigere enn å utdanne flere samiskspråklige lærere.

Spørsmål:
Stemmer påstanden fra statsråden om at Sametinget ikke ønsker lavere matematikkrav til samisklærere?